Lisa 1

**Sõitjate veo teenindamise leping (projekt)**

*(kuupäev vastavalt digiallkirjastamise kuupäevale)*

**Järva Vallavalitsuse** (registrikood 77000335), asukohaga Pikk 56, Järva-Jaani alev, Järva vald 73301, mida esindab valla põhimääruse alusel vallavanem Rait Pihelgas (edaspidi *tellija*)

ja

**………….** (registrikood …………….), asukohaga……….., …………, Järva vald (edaspidi *vedaja*), mida esindab põhikirja alusel juhatuse liige ……….., keda eraldi nimetatakse *pool* ja koos *pooled* sõlmisid käesoleva sõitjate veo teenindamise lepingu (edaspidi *leping*) alljärgnevas.

1. **Üldsätted**

1.1. Kõigis küsimustes, mis ei ole reguleeritud lepinguga, juhinduvad pooled Eesti Vabariigi vastavatest õigusaktidest.

1.2. Lepingu eesmärgiks on reguleerida lepingu poolte vahel lepingu alusel ja sellega seoses tekkivaid õigussuhteid lepinguga kokkulepitud teenuse osutamisega vedaja poolt. Poolte õiguste ning kohustuste aluseks on leping ja selle lisad.

1.3. Lepingu tõlgendamisel ja täitmisel juhinduvad pooled lepingus loetletud lepingu dokumentidest ja nendes määratlemata küsimustes Eesti Vabariigi õigusaktidest.

1.4. Leping on sõlmitud tellija poolt läbiviidud suunatud hankemenetluse tulemusel. Lepingu tõlgendamisel ja täitmisel juhinduvad pooled lisaks ka hanketeates, hankedokumentides, vedaja poolt esitatud pakkumuses ja muudes hankega seotud dokumentides sätestatust.

**2. Lepingu dokumendid**

2.1. Teenust osutatakse vastavalt lepingule ja lepingu punktis 2.2. loetletud lepingu dokumentidele. Lepingu dokumendid koosnevad käesolevast lepingust, lepingu lisadest ja muudatustest, milles lepitakse kokku peale lepingule alla kirjutamist.

2.2. Lepingu lisadeks lepingu sõlmimise hetkel on:

2.2.1. Lisa nr 1 – sõiduplaan;

2.2.2. Lisa nr 2 – hankedokumendid;

2.2.3. Lisa nr 3 – vedaja poolt tehtud pakkumus.

2.3. Kui Teenuse osutamisel ilmnevad vastuolud lepingu ja lepingu dokumentide vahel, on nende aluseks võtmise järjekord järgmine:

2.3.1. hankedokumendid koos lisadega;

2.3.2. leping koos lisadega;

2.3.3. vedaja poolt tehtud pakkumus.

**3. Lepingu objekt ja veo maht**

3.1. Lepinguga kohustub vedaja osutama tellijale hankedokumendis määratletud ning tellitud mahus ja tingimustel transporditeenuseid (edaspidi *teenused*) oma transpordivahenditega ja omal riisikol tellija sõitjate (õpilaste) veoks (edaspidi *liiniveod*) koolipäeviti marsruudil, mis on toodud sõiduplaanis (Lisa nr 1).

3.2. Vedaja kohustub tellijale osutama teenuseid perioodil 1. september 2020 kuni 31. august 2021, mis on ühtlasi ka lepingu kehtivuse ajaks.

3.3. Osutatud teenuste mahu määramisel lähtuvad pooled faktiliselt teostatud liinivedudest kalendrikuus.

3.4. Pooled juhinduvad teenuste osutamisel võlaõigusseadusest, ühistranspordiseadusest, liikluseeskirjast jt antud valdkonda reguleerivatest õigusaktidest.

3.5. Vedaja kinnitab lepingule alla kirjutamisega, et ta omab teenuse osutamiseks tegevusluba, vajalikke töövahendeid, kvalifitseeritud tööjõudu ning tal on kogemused lepingu dokumentidega kirjeldatud teenuse osutamiseks.

3.6. Tellijal on õigus lepingu kehtivusaja vältel muuta teenuse mahtu ja ulatust ning vedaja on kohustatud teostama teenuse mahu ja ulatuse muutmisest tulenevad muudatused, mille kohta pooled sõlmivad eelnevalt täiendava kirjaliku kokkuleppe. Teenuse mahu ja ulatuse suurenemisel võib lisatööde maksimaalne maksumus olla kuni 15% lepingu hinnast.

**4. Teenuste hinnad ja maksetingimused**

4.1. Teenuste eest tasumisel lähtuvad pooled kokkulepitud veotariifist, mis on ………… eurot kilomeetri kohta ilma käibemaksuta ning ……… eurot ja ………… senti km kohta koos käibemaksuga.

4.2. Sõitjate veoga seonduvad kõik kulud, sh kasko- ja -liikluskindlustus, vajalikud abiteenused, sõiduplaani alguspunkti ja alguspunktist vedaja asukohta liikumise kulud, ootepausid ning tööjõu ja sõiduki ülalpidamisega seotud kulud, sisalduvad veotariifi sees.

4.3. Osutatud teenuste eest esitab vedaja tellijale arve hiljemalt järgmise kuu 10. kuupäevaks. Arve maksetähtaeg ei või olla lühem kui 10 kalendripäeva arve esitamise päevast. Vedaja saadab masinloetava e-arve tellijale raamatupidamise süsteemi e-arve teenuse vahendaja kaudu.

4.4. Arve tasumisega viivitamise korral on vedajal õigus tellijalt nõuda viivist 0,07% päevas iga viivitatud kalendripäeva eest.

**5. Vedaja õigused ja kohustused**

5.1. Vedaja on kohustatud:

5.1.1. teostama vedusid ja osutama tellijale teenuseid vastavalt sõiduplaanile;

5.1.2. osutama teenuseid üksnes talle kuuluvate või renditud ja heas seisukorras ning liiniveo teenindamiseks ettenähtud transpordivahenditega, milles on õpilasliinil vähemalt ……… reisijakohta ning ………….. liinil vähemalt ……….. reisijakohta, transpordivahendid peavad vastama liiklusseaduses ja selle alusel kehtestatud õigusaktides sätestatud nõuetele ja nende sõitjakohtade arv peab olema sobiv sõitjate sõiduplaanijärgseks häireteta teenindamiseks;

5.1.3. hoidma transpordivahendite salongid puhtad ja sanitaarnormidele vastavad;

5.1.4. osutama teenuseid vastavalt lepingu punktis 4 määratud veotariifile;

5.1.5. tagama sõitjate ohutuse ning kandma seadusega ettenähtud vastutust inimeste ja nendel kaasas olevate asjade eest;

5.1.6. järgima teenuste osutamisel sõitjavedu reguleerivaid õigusakte ja liikluseeskirja;

5.1.7. esitama osutatud teenuste kohta arve iga kuu 10. kuupäevaks, arvel peab olema märgitud osutatud teenuse hulk kilomeetrites;

5.1.8. omama teenuste osutamisel lisaks teenindavale transpordivahendile reservis ühte (1) heas seisukorras ja piisava suurusega transpordivahendit;

5.1.9. transpordivahendi rikke, avarii vms juhtumi korral sõiduplaanist kinnipidamiseks teostama transpordivahendi asendamise vastavaga nii, et selleks ei kuluks üle 30 (kolmekümne) minuti, samuti informeerides taolisest juhtumist tellija kontaktisikut viivitamatult; pikema viivituse korral hüvitama tellijale tekitatud kahjud, juhul, kui tellija peab tegema omapoolseid täiendavaid kulutusi teenuse tagamiseks;

5.1.10. võtma tarvitusele kõik mõistlikud meetmed, et tagada nõuetekohane teenuste osutamine (õigeaegne saabumine sõiduplaanis kindlaksmääratud kohtadesse);

5.1.11. igast juhtumist, mis takistab teenuste nõuetekohast osutamist, on vedaja kohustatud informeerima tellija kontaktisikut viivitamatult ning võtma tarvitusele kõik vajalikud meetmed takistuste kõrvaldamiseks;

5.1.12. teenindama sõitjaid viisakalt ja korrektselt;

5.1.13. lubama sõitjatel bussi salongis vedada ümbrises suuski, kelke ja muusikariistu, mis ei takista sõitjate sisenemist, väljumist ja liikumist bussi salongis ega riku sõitjate riietust ja bussi sisemust;

5.1.14. tähistama oma transpordivahendi lasterühma tunnusmärgiga vastavalt Majandus- ja kommunikatsiooniministri 13. juuni 2011. a määrusele nr 42 „Mootorsõiduki ja selle haagise tehnonõuded ning nõuded varustusele“ Lisa 1 (majandus- ja taristuministri 17.10.2019 määruse nr 60 sõnastuses);

5.1.15. tutvustama tellija kontaktisiku(te)le ja sõitjatele veo eeskirju ning konkreetse transpordivahendi puhul lubatavaid koormamise piirnorme;

5.1.16. tagama lepingu kehtivuse ajal ühenduse tegevusloa katkematu kehtivuse;

5.1.17. omama liiniveo teostamiseks Eesti Vabariigis nõutavaid tegevuslubasid ja registreeringuid.

5.2. Vedajal on õigus:

5.2.1. saada tellijalt osutatud teenuste eest kokkulepitud tasu;

5.2.2. peatada tellijale teenuste osutamine, kui tellijalt ei ole raha laekunud 10 kalendripäeva jooksul arvates arve tasumise tähtajast;

5.2.3. kasutada alltöövõtjaid tellijale teenuste osutamisel üksnes tellija kirjalikul nõusolekul;

5.2.4. nõuda sõitja(te)lt sellist käitumist, mis ei kahjustaks vedamise ohutust ega kaassõitjaid, samuti muude sõidukijuhi korralduste täitmist.

**6. Tellija õigused ja kohustused.**

6.1. Tellija on kohustatud:

6.1.1. püsivatest muudatustest sõiduplaanijärgsetes vedudes (marsruudis, väljumisesaabumise ajas jms) teatama vedajale kirjalikult vähemalt kolm (3) tööpäeva ette;

6.1.2. mitte kahjustama tahtlikult või süüliselt vedaja transpordivahendeid, sellise juhtumi korral on transpordivahendi juht kohustatud koheselt tarvitusele võtma kohaseid meetmeid ning koos tellija kontaktisikuga koostama juhtumi kohta akti;

6.1.3. tasuma vedajale teenuste eest kokkulepitud tariifide alusel tellitud vedude eest;

6.1.4. oma esindaja(te) kaudu koos vedajaga jälgima busside täituvust ja sõiduplaanist kinnipidamist.

6.2. Tellijal on õigus:

6.2.1. suurendada või vähendada punktis 3.1 loetletud teenuste mahtu eelneval kokkuleppel vedajaga;

6.2.2. esitada pretensioone teenuste osutamise kohta seitsme (7) kalendripäeva jooksul arvates pretensiooni tekkimisest;

6.2.3. lõpetada ennetähtaegselt lepingu täitmine, kui vedaja ei täida oma kohustusi nõuetekohaselt;

6.2.4. nõuda leppetrahvi lepingu punktis 10.3. sätestatud juhul.

**7. Teated**

7.1. Pooltevahelised lepinguga seotud teated peavad olema kirjalikku taasesitamist võimaldavas vormis, v.a. juhtudel, kui sellised teated on informatiivsed, mille edastamine teisele poolele ei oma õiguslikke tagajärgi.

7.2. Teade loetakse kätte saanuks, kui:

7.2.1. teade on üle antud allkirja vastu;

7.2.2. teade on saadetud e-kirjaga teise poole poolt näidatud meiliaadressil ja kirja saatmisest on möödunud 3 (kolm) tööpäeva.

7.3. Informatiivset teadet võib edastada telefoni jms kaudu.

**8. Vääramatu jõud ja lepingu täitmise võimatus**

8.1. Juhtudel, kui lepingust ja tema lisadest tulenevad kohustused jäävad täitmata osaliselt või täielikult põhjustel, mis ei allu poolte kontrollile ei kanna pooled vastutust kohustuste täitmata jätmise eest. Vääramatu jõuna (*force majeure*) käsitletavateks sündmusteks on loodusõnnetused (üleujutus, tulekahju, jms.), samuti sõjaolukord, epideemia, ebaseaduslik streik, eriolukorrast tingitud jms asjaolud.

8.2. Pool, kes rikub kohustust vääramatu jõu tõttu, peab viivitamata teavitama teist poolt vääramatu jõu esinemisest ja selle mõjust rikkuva poole lepingust tuleneva kohustuste täitmisele pärast seda, kui rikkuv pool sai vääramatu jõu esinemisest teada või pidi sellest teada saama. Teatamata jätmise korral vastutab rikkuv pool rikkumisega teisele poolele tekitatud kahju eest sõltumata vääramatu jõu esinemisest.

8.3. Pooled kohustuvad vääramatu jõu asjaolude ilmnemisel tarvitusele võtma mõistlikke ja kohaseid meetmeid, et vältida teisele poolele kahju tekkimist.

**9. Lepingu muutmine ja lõpetamine**

9.1. Käesolevat lepingut ja teisi lepingule lisatud dokumente saab muuta üksnes riigihangete seaduses ettenähtud juhtudel.

9.2. Lepingut võib muuta ja täiendada üksnes poolte kirjalikul kokkuleppel.

9.3. Kõik lepingu muudatused jõustuvad pärast nende allkirjastamist mõlema poole poolt allakirjutamise momendist või poolte poolt määratud tähtajal.

9.4. Leping on sõlmitud kehtivusega 1. september 2020 kuni 31. august 2021 kuid mitte kauemaks, või kuni avaliku konkursi korras uue vedaja leidmiseni.

9.5. Leping lõpeb siis, kui pooled täidavad neil lasuvad lepingulised kohustused nõuetekohaselt, poolte kokkuleppel ning selles lepingus ja kehtivas õiguses ettenähtud alustel.

9.6. Vedaja ühenduse tegevusloa tähtaja lõppemise või loa kehtetuks tunnistamise korral leping lõpeb.

9.7. Lepingu ennetähtaegseks lõpetamiseks peab huvitatud pool ette teatama vähemalt kaks (2) kalendrikuud teisele poolele. Lepingu ülesütlemise kohta edastab pool mõistliku aja jooksul kirjaliku ülesütlemisavalduse.

9.8. Tellijal on õigus leping erakorraliselt üles öelda kui:

9.8.1. vedaja ei asu õigeaegselt lepingut täitma või kui tellijal on alust arvata, et veod ei saa teostatud kokkulepitud aegadel ja ulatuses;

9.8.2. teenust ei osutata nõuetekohaselt ning vedaja ei ole tellija nõudmisel puudusi tähtaegselt kõrvaldanud;

9.8.3. muul seadustest tuleneval alusel.

1. **Vastutus**
   1. Pooled kannavad varalist vastutust lepingu mittetäitmisega või mittekohase täitmisega teisele poolele tekitatud kahjude eest Eesti Vabariigi õigusaktides ja lepingus sätestatud alustel ja korras.
   2. Juhul kui tellija ei täida oma lepingujärgset maksekohustust arvates vedaja poolt arve esitamisest, on vedajal õigus nõuda tellijalt viivist 0,07% (null koma null seitse protsenti) tasumisele kuuluva makse summast iga arve tasumisega viivitatud kalendripäeva eest.
   3. Kui vedaja jätab lepingust tulenevad kohustused täitmata või täidab lepingust tulenevaid kohustusi mittenõuetekohaselt, kohustub vedaja tellija nõudmisel tasuma igakordse rikkumise eest tellijale leppetrahvi 1% lepingu kogumaksumusest.
   4. Pool loetakse vastutavaks lepingu rikkumise eest, kui lepingu rikkumise eest vastutab poole esindaja (juhatuse või seda asendava organi liige või muu tema poolt esindatav isik) või muu isik, keda pool kasutas oma kohustuste täitmiseks, sealhulgas töötaja, teenistuja, klient, käsundatu või muu isik, kellele pool usaldas lepingu või selle osa täitmise.
   5. Pool loetakse mistahes asjaolust teadlikuks või seda ette näinuks või olukorras olevaks, kus ta pidi seda teadma või ette nägema, kui asjaolust teadis või seda nägi ette või pidi sellest teadma või seda ette nägema mistahes lepingus nimetatud isik, kelle eest pool vastutab.

**11. Muud tingimused**

11.1. Käesoleva lepingu täitmisel tekkinud vaidlused ja lahkarvamused lahendavad pooled läbirääkimiste teel. Kokkuleppe mittesaavutamisel lahendatakse vaidlused Eesti Vabariigi seadusandlusega ettenähtud korras.

11.2. Kumbki pool ei tohi käesolevast lepingust tulenevaid õigusi ja kohustusi anda kolmandale isikule ilma teise poole kirjaliku nõusolekuta.

11.3. Pooled kinnitavad, et neil on kõik seadustest ja teistest õigusaktidest tulenevad volitused, nõusolekud ja heakskiidud lepingu sõlmimiseks ja lepingust tulenevate kohustuste täitmiseks.

11.4. Lepingupooled kohustuvad tagama lepingu ja selle lisade konfidentsiaalsuse, v.a juhul kui õigusaktidega on ette nähtud avalikustamise nõue. Konfidentsiaalsusenõude rikkumisel, kui see halvendas ühe poole olukorda, peab süüdlane hüvitama tekitatud kahju.

11.5. Lepingupoolte omandivormi või ärinime vahetus ei vabasta õigusjärglast käesolevalepingu täitmise kohustustest.

11.7. Leping jõustub pärast lepingu ja selle lisade mõlemapoolset allkirjastamist.

**12. Kontaktisikud**

12.1. Lepingu täitmisega seoses tekkivate probleemide operatiivseks lahendamiseks on poolte poolt määratud järgmised kontaktisikud:

12.1.1 tellija esindaja lepingulistes küsimustes – ……………, telefon ……………., e-post: ……………………….;

12.1.2. tellija esinda tehnilistes küsimustes– ……………, telefon ……………., e-post: ……………………….;

12.2.1 vedaja esindaja lepingulistes küsimustes - – ………….. telefon …………, e-post ……………..

12.2.2 vedaja esindaja tehnilistes küsimustes– ……………, telefon ……………., e-post: ……………………….;

**13. Poolte rekvisiidid**

Tellija: vedaja:

Järva Vallavalitsus

Pikk 56, Järva-Jaani alev

73301 Järva maakond

Registrikood 77000335 registrikood

Tel: + 372 386 3377 tel:

E-post info@jarva.ee e-post   
EE211010702000622006 SEB Pank

EE222200001120105842 Swedbank

*(allkirjastatud digitaalselt) (allkirjastatud digitaalselt)*

Tellija esindaja vedaja esindaja

Rait Pihelgas ………………….